*Напомена: предлог оснивачког акта (одлуке о оснивању) садржи само основне одредбе, односно обавезну садржину, с тим што оснивач може актом према потреби уредити и друга питања, а нека и на другачији начин, уколико је то дозвољено Законом о привредним друштвима и Законом о социјалном предузетништву. Уколико је друштво вишечлано, оснивачки акт се саставља у форми уговора о оснивању.*

На основу члана 139. – 244. Закона о привредним друштвима(„Сл. гласник РСˮ, бр. 36/2011, 99/2011, 83/2014 - др. Закон, 5/2015, 44/2018, 95/2018, 91/2019 и 109/21) и члана 8. став 1. тачка 2) Закон о социјалном предузетништву **(**"Службени гласник РС", број 14/2022) оснивач/оснивачи друштва са ограниченом одговорношћу дана \_\_\_\_\_\_\_\_\_\_\_\_\_\_\_\_\_\_\_ године доноси/доносе следећу:

**ОДЛУКУ/УГОВОР О ОСНИВАЊУ ДРУШТВА СА ОГРАНИЧЕНОМ ОДГОВОРНОШЋУ**

Члан 1.

 Овом Одлуком се уређују:

* подаци о члану/члановима друштва;
* пословно име и седиште друштва;
* статус социјалног предузетништва друштва;
* претежна делатност друштва;
* укупан износ основног капитала друштва;
* износ новчаног улога, односно новчана вредност и опис неновчаног улога члана друштва;
* време уплате новчаног улога, односно уношење неновчаног улога;
* удео члана друштва у укупном основном капиталу изражен у процентима;
* врста и надлежности органа друштва;
* заступање друштва;
* трајање и престанак друштва;
* остала питања.

**Пословно име и седиште друштва**

Члан 2.

 Пословно име друштва гласи:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: Друштво)

*Пример: БОНУС ДОО Београд*

*Напомена: Пословно име* ***обавезно*** *садржи назив, правну форму и место у коме је седиште друштва. Пословно име* ***може*** *да садржи и опис предмета пословања.*

*Мора бити на ћириличком* ***или*** *латиничком писму. Изузетно,* ***назив*** *може бити на страном језику* ***на латиничном писму енглеског језика****.*

Скраћено пословно име Друштва гласи:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Пример: БОНУС ДОО*

*Напомена: Друштво може у пословању, поред пословног имена, да користи скраћено пословно име, под истим условима под којима користи пословно име. Скраћено пословно име обавезно садржи назив и ознаку правне форме.*

*Уколико скраћено пословно име садржи акрониме речи из вишечланог назива или предмета пословања акроним се гради у складу са правописом српског језика – само почетна слова речи од којих се сатоји назив или предмет попсловања.*

Члан 3.

Седиште Друштва је на следећој адреси:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бр.\_\_\_\_\_.

*нпр: Београд, Нови Београд, Милентија Поповића бр. 33.*

***Напомена: Друштво је дужно да има и адресу за пријем електронске поште, која се региструје у складу са законом о регистрацији.***

**Друштвена улога и област деловања Друштва**

Друштво се оснива са циљем да у свом пословању остварује једну или више друштвених улога у складу са чланом 5. Закона о социјалном предузетништву (у даљем тексту: Закон), односно да обављање делатности усмери на решавање друштвених проблема, у циљу повећања социјалне кохезије и развоја друштва, да најмање 50% остварене добити улаже у интеграцију друштвено осетљивих група, заштиту животне средине, рурални развој, образовање, културу, социјалне иновације и друге области од ширег друштвеног интереса, и то кроз: 1) производњу добара и пружање услуга (социјалних, образовних, здравствених и др.), у складу са Законом, 2) радну интеграцију, у складу са Законом, 3) пословање које доприноси одрживом развоју девастираних подручја и локалних заједница, 4) пословање којим се решавају проблеми у другим областима од општег интереса.

Друштво ће пословати у областима којима се доприноси остварењу друштвене улоге социјалног предузетништва, а нарочито обавља делатности којима се омогућава остварење социјалне, културне, економске и радне укључености припадника друштвено осетљивих група и задовољење њихових других специфичних потреба, као и остварење других идентификованих општих интереса унутар локалне заједнице и на републичком нивоу.

**Претежна делатност Друштва**

Члан 4.

Претежна делатност којом ће се Друштво бавити је:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*Пример: 01.21 Гајење грожђа*

*Напомена: Друштво има претежну делатност, а може обављати и све друге делатности које нису законом забрањене независно од тога да ли су одређене уговором о оснивању. Изузетно, посебним законом може се условити регистрација или обављање одређене делатности издавањем претходног одобрења, сагласности или другог акта надлежног органа. Претежна делатност се уноси са шифром и описом у складу са Уредбом о класификацији делатности (четвороцифрена шифра). Комплетан текст ове уредбе налази се на интернет страници Агенције за привредне регистре у одељку „Прописи“.*

**Основни капитал Друштва**

Члан 5.

Укупан **уписани новчани** део основног капитала Друштва износи:...................... динара, (словима : \_\_\_\_\_\_\_\_\_\_\_\_\_\_\_\_\_\_\_\_\_) .

Укупан **уплаћени новчани** део основног капитала Друштва износи:...................... динара, (словима : \_\_\_\_\_\_\_\_\_\_\_\_\_\_\_\_\_\_\_\_\_).

*Регистрација уплаћеног дела основног капитала није обавезна приликом оснивања. Овај став се попуњава само уколико постоји и уплаћени део, а у прилогу се доставља потврда банке у оригиналу.*

 *Уколико друштво има и неновчани део основног капитала:*

Укупан **уписани неновчани** део основног капитала Друштва износи:...................... динара, (словима : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

Укупан **унети неновчани** део основног капитала Друштва износи:...................... динара,

(словима : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)*.*

Неновчани улог састоји се из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*Напомена: Регистрација унетог дела основног капитала није обавезна приликом оснивања. Овај став се попуњава само уколико постоји и унети део, а у прилогу се доставља процена уколико овим оснивачким актом није предвиђен опис.*

Неуплаћени /неунети улог биће уплаћен/унет до дана .................. године.

*Напомена*: *Преостали неуплаћени, односно неунети улог мора бити уплаћен, односно унет, у року одређеном оснивачким актом који не може бити дужи од пет година од дана регистрације друштва у Регистар привредних субјеката.*

**Члан/чланови Друштва**

Члан 6.

Члан/чланови Друштва је/су:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(физичко лице: име и презиме,пол/правно лице: пословно име)

Напомена: Од 1.јуна 2022. године, пол је обавезан податак који се региструје.

ЈМБГ/ЕБ/БРОЈ ДОКУМЕНТА/РЕГИСТАРСКИ БРОЈ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(за домаће физичко лице унети ЈМБГ, за страно физичко лице унети број пасоша и државу изадавања **или** број личне карте странца и државу издавања **или** евиденциони број за странца /за правно лице регистарски/матични број)

из\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(пребивалиште/седиште)

Напомена: Место пребивалишта односно седишта je обавезан податак, а за странца оснивача потребно је поред места навести и **државу**.

**са уписаним новчаним** улогом који износи: ............................. динара

(словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_),

**са уплаћеним новчаним** улогом који износи............................. динара

(словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_),

*Овај став се попуњава само уколико постоји и уплаћени део, а у прилогу се доставља потврда банке у оригиналу.*

**са уписаним неновчаним** улогом који износи: ............................. динара

(словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_),

**са унетим неновчаним**  улогом који износи: ............................. динара

(словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_),

*Овај став се попуњава само уколико постоји и унети део, а у прилогу се доставља процена уколико овим оснивачким актом није предвиђен опис.*

 **а што износи \_\_\_\_\_% удела у укупном капиталу друштва.**

Неновчани улог састоји се из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 Неуплаћени /неунети улог биће уплаћен/унет до дана .................. године.

*Напомена: Уколико су проценом неновчаног улога обухваћене и непокретности оснивачки акт мора бити у облику јавнобележничке (солемнизоване) потврђене исправе.*

**Добит Друштва**

Члан 7.

Члан/чланови Друштва има/имају право на исплату највише 50% укупне добити Друштва.

Друштво има обавезу да најмање 50% добити реинвестира у интерне програме подршке друштвено осетљивим групама или у трошкове у вези са радним ангажовањем радно способних припадника друштвено осетљивих група, односно у програме активности усмерене на решавање проблема заједнице у областима деловања из члана 7. овог закона и/или донира другим правним лицима или предузетницима са статусом социјалног предузетништва за решавање проблема заједнице у областима деловања из члана 7. овог закона, о чему је дужан да сачини план реинвестирања добити.

За средства која се из остварене добити донирају другим правним лицима или предузетницима, Друштво сачињава уговор са тим правним лицем, односно предузетником којим се утврђује намена тих средстава.

Члан 8.

У правном промету са трећим лицима Друштво иступа у своје име и за свој рачун.

За обавезе према трећим лицима, настале у пословању Друштва, Друштво одговара својом целокупном имовином.

**Органи Друштва**

Члан 9.

Управљање друштвом је организовано као једнодомно.

Органи Друштва су скупштина и директор.

Овлашћења и делокруг рада органа друштва утврђују се у складу са Законом о привредним друштвима и Законом о социјалном предузетништву.

**Скупштина Друштва и начин одлучивања**

Члан 10.

Функцију скупштине Друштва врши/врше члан/чланови Друштва уз обавезу да обезбеди/обезбеде учешће у доношењу одлуке најмање једној трећини:

1) запослених радно способних припадника друштвено осетљивих група (ако се статус социјалног предузетништва остварује по основу радне интеграције тих лица);

2) корисника производа и услуга субјекта социјалног предузетништва ( ако се статус социјалног предузетништва остварује по основу пласмана производа и пружања услуга тим лицима, припадницима друштвено осетљивих група);

3) запослених, ако се тај статус остварује искључиво по основу пословања у конкретној области деловања из члана 7. Закона о социјалном предузетништву.

Члан Друштва може пуномоћјем овластити друго лице да у његово име доноси одлуке које су у надлежности скупштине

*Напомена: У овом делу се између понуђених могућности прецизира ко учествује у доношењу одлука поред члана/чланова Друштва, а у складу са основом стицања статуса цоцијалног предузетништва, а ако се статус остварује по више основа, представници по сваком од тих основа се равномерно укључују у управљање субјектом социјалног предузетништва.*

**Делокруг скупштине Друштва**

 Члан 11.

Скупштина друштва:

 1) доноси измене оснивачког акта;

 2) усваја финансијске извештаје, као и извештаје ревизора ако су финансијски извештаји били предмет ревизије;

 3) надзире рад директора и усваја извештаје директора, ако је управљање друштвом једнодомно;

 4) одлучује о повећању и смањењу основног капитала друштва;

 5) одлучује о расподели добити и начину покрића губитака, укључујући и одређивање дана стицања права на учешће у добити и дана исплате учешћа у добити члановима друштва;

 6) именује и разрешава директора и утврђује накнаду за његов рад односно начела за утврђивање те накнаде;

 7) именује ревизора и утврђује накнаду за његов рад;

 8) одлучује о покретању поступка ликвидације, као и о подношењу предлога за покретање стечајног поступка од стране друштва;

 9) именује ликвидационог управника и усваја ликвидационе билансе и извештаје ликвидационог управника;

 10) одлучује о стицању сопствених удела;

 11) одлучује о обавезама чланова друштва на додатне уплате и о враћању тих уплата;

 12) одлучује о захтеву за иступање члана друштва;

 13) одлучује о искључењу члана друштва из разлога неплаћања, односно неуношења уписаног улога;

 14) одлучује о покретању спора за искључење члана друштва;

 15) одлучује о повлачењу и поништењу удела;

 16) именује и разрешава остале заступнике друштва;

 17) одлучује о покретању поступка и давању пуномоћја за заступање друштва у спору са прокуристом, као и у спору са директором;

 18) одлучује о покретању поступка и давању пуномоћја за заступање друштва у спору против члана друштва;

 19) одобрава приступање новог члана и даје сагласност на пренос удела трећем лицу у случају из члана 167. Закона о привредним друштвима;

 20) одлучује о статусним променама и променама правне форме;

 21) даје одобрење на правне послове у којима постоји лични интерес;

 22) даје сагласност на стицање, продају, давање у закуп, залагање или друго располагање имовином велике вредности у смислу члана 470. Закона;

 23) врши друге послове и одлучује о другим питањима, у складу са законом и оснивачким актом

 **Директор Друштва**

 Члан 12.

Друштво заступа директор Друштва, са неограниченим овлашћењима.

За директора друштва именује се:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ЈМБГ/МБ\_\_\_\_\_\_\_\_\_\_\_\_\_\_\_\_\_\_\_,

(име и презиме,пол/пословно име) (идентификациони број)

Напомена: Од 1. јуна 2022. године, пол је обавезан податак који се региструје.

*Напомена: Законски заступник друштва може бити физичко лице или друштво* ***регистровано у Републици Србији.*** *Друштво мора имати најмање једног законског заступника који је физичко лице. Друштво које има функцију законског заступника, ту функцију врши преко свог законског заступника који је физичко лице или физичког лица које је за то овлашћено посебним пуномоћјем издатим у писаној форми.*

Члан 13.

Друштво ће имати једног директора који је законски заступник друштва.

Директора именује скупштина Друштва.

*Напомена: број директора одређује се оснивачким актом или одлуком скуштине. Ако оснивачким актом или одлуком скупштине није одређен број директора, друштво има једног директора. Ако друштво има више од једног директора, сви директори заступају друштво заједнички ако оснивачким актом или одлуком скуштине друштва није другачије одређено.*

Члан 14.

Делокруг рада Директора је:

1. заступање друштва и вођење послова друштва у складу са законом и овим оснивачким актом;
2. уредно вођење пословних књига;
3. тачност финансијских извештаја друштва;
4. обавеза извештавања скупштине;
5. сви остали послови који нису у надлежности скупштине.

 **Обавеза извештавања о испуњавању друштвене улоге Друштва**

Члан 15.

Друштво сачињава извештај о испуњавању друштвене улоге за период од две године, у складу са Законом о социјалном предузетништву, који обухвата основне податке у вези са испуњавањем услова за пословање у статусу социјалног предузетништва, прописаних Законом, пословањем, односно активностима које су реализоване у складу са чланом 7. Закона, расподелом добити у складу са чланом Закона, начином управљања у субјекту социјалног предузетништва, у складу са чланом 12. Закона.

Саставни део извештаја из става 1. овог члана чине и програми реинвестирања и уговори о донацији другим правним лицима и предузетницима.

Извештај из става 1. овог члана подноси се надлежном регистру ради објаве, у року који је прописан за подношење годишњег финансијског извештаја.

 **Престанак статуса социјалног предузетништва**

Члан 16.

Одлука скупштине Друштва о престанку статуса социјалног предузетништва не може се донети без претходне већинске сагласности представника запослених, односно корисника производа и услуга у колективном органу управе из члана 12. став 1. Закона о социјалном предузетништву, која се прибавља у форми јавнобележничке исправе.

У случају престанка статуса, субјект социјалног предузетништва дужан је да преосталу добит и имовину стечену за време трајања тог статуса и по основу тог статуса пренесе на другог субјекта социјалног предузетништва.

**Трајање и престанак Друштва**

Члан 17.

Друштво се оснива на неодређено време.

У случају престанка Друштва из разлога и у поступку прописаним законом, преостала добит и имовина стечена за време трајања статуса и по основу статуса социјалног предузетништва, након измирења поверилаца, преноси се на други субјект социјалног предузетништва.

Друштво престаје да постоји брисањем из регистра у који је регистровано.

Члан 18.

Укупан износ трошкова оснивања Друштва утврђен је у висини од:

.................................................... динара (словима: \_\_\_\_\_\_\_\_\_\_\_\_\_\_\_\_\_\_\_\_\_ динара)

Друштво ће извршити повраћај трошкова у вези са оснивањем друштва оснивачу на његов захтев.

*Напомена: овај члан није обавезан и може се изоставити, а дат је на основу могућности коју предвиђа Закон о привредним друштвима.*

Члан 19.

На сва питања која нису регулисана овим оснивачким актом примењиваће се Закон о привредним друштвима и Закон о социјалном предузетништву.

Члан 20.

*Напомена: изабрати једну од доле понуђене две опције и обрисати непотребну.*

*Опција 1.* Измене овог Акта врше се у писаној форми и није потребна овера потписа.

*Опција 2.* Измене овог Акта врше се у писаној форми и оверавају се у складу са законом којим се уређује овера потписа, а обавеза овере потписа се региструје у складу са законом о регистрацији.

Законски заступник друштва је у обавези да након сваке измене оснивачког акта сачини и потпише пречишћени текст докумената.

Измене оснивачког акта, након сваке измене, региструју се у складу са законом.

Ступањем на снагу овог акта, ставља се ван снаге и престаје да важи оснивачки акт друштва од \_\_\_\_\_\_\_\_\_\_\_\_\_\_\_ године.

У \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(навести место у ком је донет акт)*

Члан/чланови Друштва:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(име, презиме и потпис)*

*Напомена: Након уноса података обавезно избрисати текст напомена дат у црвеној боји!*